



Z A P I S N I K
s  11. sjednice Vijeća Mjesnog odbora HRELIĆ,
održane dana 12.4.2022.
u objektu mjesne samouprave Ul. Svetog Mateja 93,
s početkom u 19,00 sati



NAZOČNI ČLANOVI VIJEĆA:
Miljenka Plazonić Bogdan, Zrinka Kunić, Danijela Krpan, Marina Havidić, Marinko Orešković

Predsjedava:  Miljenka Plazonić Bogdan, predsjednica Vijeća.

Zapisnik vodi: Miljenka Plazonić Bogdan

	Predsjednica konstatira da su nazočni svi članovi Vijeća, te otvara 11. sjednicu Vijeća Mjesnog odbora. 

USVAJANJE ZAPISNIKA

	Vijeće jednoglasno prihvaća tekst zapisnika 10. sjednice Vijeća MO Hrelić, održane 25.3.2022.

USVAJANJE DNEVNOG REDA

Na prijedlog predsjednice, Vijeće dodaje na dnevni red točke: Zahtjev građana za usporavanje prometa na križanju Seisselove i Hrelićke ulice.

Vijeće jednoglasno utvrđuje.

 DNEVNI RED:


1. Asfalterski program za 2022., ugovaranje – zaključak, donosi se
2. Status prikupljanja mišljenja (Draganići i Havidićeva, preusmjeravanje) i plan donošenja odluke  – diskusija
3. Zahtjevi građana za preusmjeravanje drugih ulica – zaključak, donosi se
4. Zahtjev građana za usporavanje prometa na križanju Seisselove i Hrelićke ulice - zaključak, donosi se
5. Pitanja, prijedlozi i obavijesti

Ad 1. 	Asfalterski program za 2022., ugovaranje

Na temelju konačnih procjena troškova za Plan komunalnih aktivnosti i predloženi asfalterski program za MO Hrelić, stavka asfaltiranja Denzlerove je djelomično pokrivena PKA 2022, te se shodno tome oslobađa dio iznosa iz planiranog asfalterskog programa. Po dogovoru na razini GČ Novi Zagreb – Istok preostali iznos se prepušta drugim mjesnim odborima kako je navedeno u Zaključku.kojeg predlaže predsjednica Vijeća, a koji će služiti za ugovaranje sa Zagrebačkim cestama. 

Vijeće jednoglasno donosi: 

ZAKLJUČAK
o konačnom Asfalterskom programu za 2022. za Mjesni odbor Hrelić 

1. Na temelju uvida u potrebe MO i temeljem dostupne procjene troška od strane Zagrebačkih cesta, te usklađivanja potreba na razini Gradske četvrti, vijeće MO usvaja Asfalterski program za Mjesni odbor Hrelić za 2022., koji se odnosi na 70% ukupnog iznosa koji se može planirati za veće radove a za MO Hrelić iznosi 329.700,00 kn, na sljedeći način:

	
	Lokacija
	Opis
	Svrha
	Planirani iznos

	1
	Ulica Jurja Denzlera, od križanja sa ul. S. Planića do križanja sa ul. J. Sesissla (cca 100 m dužine)
	Asfaltiranje kolnika (dopuna radovima planiranim u PKA22)
	popucali asfalt poprečno kod svih šahtova; završetak uređenja ulice
	190.000,00 kn



2. Preostali iznos asfalterskog programa, od iznosa namijenjenog većim zahvatima, prepušta se u 2022. godini na raspolaganje za sljedeće svrhe na razini Gradske četvrti Novi Zagreb Istok: 

	
	Lokacija
	Planirani iznos

	1
	Prepuštanje sredstava MO Zapruđe za stavku OŠ Zapruđe
	69.000,00 kn

	2.
	Prepuštanje sredstava MO Travno, za stavku Božidara Magovca kbr 48a-62 (KOLNIK I PARKING)
	    70.700,00 kn



3. Iznos asfalterskog programa za tekuće potrebe (30% od ukupno dostupnog) biti će korišten na tekuće potrebe MO Hrelić za popravke po uočenoj potrebi, a po trenutnom stanju potreba postoji na ulicama Podhorskog, Havidićevoj te J. Holjca. 

4. Ovaj Zaključak dostavlja se Vijeću Gradske četvrti Novi Zagreb – istok.


Ad 2. 	Status prikupljanja mišljenja (Draganići i Havidićeva, preusmjeravanje) i plan donošenja odluke

Predsjednica Vijeća je izvijestila vijećnike o završetku procesa prikupljanja mišljenja građana na prijedlog preusmjeravanja ulica Draganići i Havidićeva, koje je završilo 12.4.2022..
Na poziv građanima svoje mišljenje je dostavilo 56 osoba, od toga 28 putem službene mail adrese M , 11 osobno u terminu dežurstva te ostali putem sandučića MO Hrelić. 
Sugrađani su posjetili dežurstvo i u većem broju, kako bi pogledali prijedlog i prodiskutirali ga sa dežurnim vijećnicima. 
Mišljenje su podijeljena, sa 29 pozitivnih mišljenja te 27 negativnih mišljenja (gdje se ubraja i 5 neizjašnjenih s prijedlozima za izmjenama prijedloga koji bi vodili prihvaćanju). S obzirom da ovo nije bio postupak glasanja, nego otvoreni poziv da se čuju mišljenja svih koje promjena pogađa, kako pozitivno tako i negativno, naročito će se obratiti pažnju u donošenju odluke na sadržaj svih komentara kako bi se ustanovila važnost i utjecaj na protok prometa svih sudionika.

Vijeće se suglasilo s prijedlogom predsjednice da se sva mišljenja detaljno pogledaju na sastanku zajedno sa predstavnikom Gradskog uredu za obnovu, izgradnju, prostorno uređenje, graditeljstvo, komunalne poslove i promet (Sektor za promet) te na osnovu sumiranja svih saznanja predsjednica sazove sjednicu kako bi VMO Hrelić donijelo svoje mišljenje na prijedlog. Sastanak je planiran za ovaj tjedan, a sjednica u najkraćem roku nakon njega ( nakon Uskršnjih blagdana). Čim se donese Zaključak VMO, svim građanima koji su poslali svoje mišljenje poslati će se isti te zahvaliti za aktivno sudjelovanje. Zaključak će biti dostavljen i uredu koji je tražio mišljenje te biti objavljen kao dio zapisnika uobičajenim putem.


Ad 3. 	Zahtjevi građana za preusmjeravanje drugih ulica

Vijeće je putem službene mail adrese zaprimilo dva prijedloga sugrađana za pretvaranje još dvije ulice u MO Hrelić u jednosmjerne, s ciljem uređenja protoka prometa i osiguranja dijela kolničkog traka za parkiranje. Konkretno radi se o ulicama Planićeva i Dedovići, koje su relativno malo prometne, a dijele sliče probleme s parkiranjem kao većina naselja. 

Vijeće će ove upite proslijediti nadležnom Gradskom uredu za obnovu, izgradnju, prostorno uređenje, graditeljstvo, komunalne poslove i promet (Sektor za promet) da da svoje mišljenje i ukoliko smatra shodnim da prijedlog preusmjeravanja. 

Z A K LJ U Č A K
[bookmark: _GoBack]o zahtjevu građana za preusmjeravanje ulice Planićeva i Dedovići 

1. Vijeće Mjesnog odbora Hrelić nastavno na upite građana moli nadležni Gradski ured da da svoje mišljenje na prijedloge preusmjeravanja ulica Planićeva i Dedovići u jednosmjerne, s uvođenjem parkirnog traka. Vijeće je mišljenja da je potrebno tražiti rješenja za uočene probleme te traži stručno mišljenje na dobivene prijedloge.

2. Zaključku se prilažu upiti građana S.D. i I. J. s detaljnijim obrazloženjem zahtjeva. 

3. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet (Sektor za promet) i GČ Novi Zagreb -Istok (na znanje). 

Ad 4. 	Zahtjev građana za usporavanje prometa na križanju Seisselove i Hrelićke ulice 

Vijeće je na dežurstvu zaprimilo molbu sugrađanke iz zgrade sa adresama Hrelićka 35-37 da se pokuša naći način da se vozila koja skreću iz južnog traka Seisselove ( u vožnji prema sjeveru) u Hrelićku kod njihove zgrade uspore u dolasku jer naleću na područje na kojem građani izlaze vozilima sa parkinga neposredno iza skretanja (nepregledni zavoj). Vijeće je u diskusiji zaključilo da se radi o nepreglednom i dosta prometnom zavoju (Seisselova se u tom smjeru nastavlja na jedan od glavnih ulaza u naselje) te moli da nadležni gradski ured predloži najbolje rješenje za sigurniji promet u opisanoj situaciji koja je vrlo česta. 

Z A K LJ U Č A K
zahtjev građana za usporavanje prometa na križanju Seisselove i Hrelićke ulice


1. Vijeće je na dežurstvu zaprimilo molbu sugrađanke iz zgrade sa adresama Hrelićka 35-37 da se pokuša naći način da se vozila koja skreću iz južnog traka Seisselove ( u vožnji prema sjeveru) u Hrelićku kod njihove zgrade uspore u dolasku jer naleću na područje na kojem građani izlaze vozilima sa parkinga neposredno iza skretanja (nepregledni zavoj). 
2. Vijeće je zaključilo da se radi o nepreglednom i dosta prometnom zavoju (Seisselova se u tom smjeru nastavlja na jedan od glavnih ulaza u naselje) te moli da nadležni gradski ured predloži najbolje rješenje za sigurniji promet u opisanoj situaciji koja je vrlo česta. 

4. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet (Sektor za promet) i GČ Novi Zagreb -Istok (na znanje). 

Ad 5. Pitanja, prijedlozi i obavijesti

- Predsjednica Vijeća je informirala vijećnike da su predstavnici Zagrebačkih cesta 7.4.2022. bili u obilasku lokacija za radove predviđene za PKA 2022 uz nazočnost predsjednice MO, te da su za sanacije na početku Draganića te križanju Jakuševačke i Sarajevske (pješački prijelaz), gdje se skuplja oborinska voda dogovorene intervencije iz održavanja, te se iste stavke mogu maknuti iz PKA 2022. U istom obilasku je potvrđena potreba da se sanira mjesto izljeva vode (rujan 2021) u Hrelićkoj kod hidranta. Očekuje se žurna intervencija Zagrebačkih cesta na sve tri lokacije. 
- Predsjednica je prenijela vijećnicima zaprimanje dopisa inicijative Za Bolji Nov Zagreb, koja je MO poslana na znanje, a upućena gradonačelniku i GČ, koja traži izmještanje drobilice građevinskog otpada  Zagrebačkih cesta iz Tišinske ulice na Jakuševcu, zbog stvaranja opasnih čestica koje proizvodi svojim radom. Tema je svakako važna, kao i slične na temu odlaganja otpada na Jakuševcu, no s obzirom da je dopis upućen i drugim MO naše GČ, o ovoj temi će predsjednica razgovarati s kolegama na sljedećoj koordinaciji na razini GČ te povratno izvijestiti vijećnike o akcijama na razini GČ i eventualnim potrebnim koracima na razini MO.

Dovršeno u 20:30 sati.

Zapisnik izradila: 
Miljenka Plazonić Bogdan

KLASA: 024-08/22-003/792
URBROJ:  251-13-11-9-22-2
Zagreb, 12. travnja 2022. 


							                    Predsjednica
						                       Vijeća Mjesnog odbora 
									Hrelić						
                                                                                            Miljenka Plazonić Bogdan



